PO ROMANIH ISAACA ASIMOVA
Anthorjev pas. Oče mi je pripovedoval zgodbe o njem.
Le kaj bi rekel zdaj?
Bi verjela, da sem delal na eni od njih?
Kopal paladij. Spomnim se.
Že ob pogledu na opremo me zaboli hrbet.
Ne morem verjeti, da je še tu. Kar pustili so jo?
Industrija je brez tehnike Države nehala delati.
Takrat sem se lotil dolgih prevozov. Novo življenje.
Povedano drugače, zapustil si svoje ljudi.
En Tespijec manj v boju za ostanke.
Približujemo se koordinatam.
Tu ni ničesar.
Čuvajka, natančneje poglej.
Nepremagljiva?
Biser flote cesarice Tavrelije.
Si slišala zanjo?
Nepremagljiva je bila v njenih časih najmočnejša bojna ladja,
kar jih je Vladar kdaj zgradil.
Uničevalka svetov.
Pred 700 leti je izginila brez sledu.
Niso našli razbitin, ni bilo klicev v sili.
Menda so jo opažali po vsej galaksiji.
Ni se odzivala na klice, nikjer se ni pojavila dvakrat.
In ti si jo kar našla tukaj.
-Kot da me kliče. -Nepremagljiva je skočna ladja.
Za Vladarja je skočna tehnika državna skrivnost.
Ves Obod bo raje spremenil v prah, kot dovolil, da zavzameš to ladjo.
Nihče ne ve, da je tu.
Ne boš se mogla vkrcati.
Zračna zapora se za Anakreona ne bo odprla.
Imperialni nanoboti, programirani za pospešeno zdravljenje in prepoznavo.
Dostopajo lahko do vsake imperialne ladje.
Zato smo te potrebovali, Poveljnik. Naš ključ si.
Tudi če bo to uspelo, ne veš, kje je ladja bila in kaj se je zgodilo s posadko.
Kako veš, da se ji je varno približati?
Ni se ji.
Pri poskusu vkrcanja smo izgubili dve ladji.
Njen obrambni sistem še deluje.
Pripravite skafandre. Čas je.
Misliš, da zveze rudarskih postojank še delujejo?
Dvomim. Vendar je mogoče.
Pozivnik za klic v sili imam.
Nevralni vsadek je. Beleži vse, kar vidim in slišim.
Signal lahko pošljemo z dispečerske kapsule na Nepremagljivi.
Poslušajte, skok je dolg 10.000 metrov.
Spustiti se morate čim hitreje in s čim manj dodatnega gibanja.
Ob priletu se morate prekucniti in zavreti.
Topovi na Nepremagljivi ne zaznajo predmetov z manj kot dva metra premera.
Če se razkropimo in nadzorovano premikamo, bomo zanje nevidni.
Veš, kaj počneš?
-Skoraj nikoli, ljubica. -Čuvajka, naprej.
Dostop do zračne zapore je le z notranjega obroča.
Če ga boste zgrešili, bo po vas.
Ko preštejem do tri.
Ena. Dve…
Sranje.
Samo še malo.
Bravo, Čuvajka.
Sal, moj skafander odpoveduje.
Pogon ne deluje.
Ne.
-Ne morem… -Ujela te bom.
-Sal! Ne, vrni se. -Hugo! Ne.
Vrni se.
-Sal. Sal… -Hugo!
Ne. Hugo.
Čuvajka, potlači žalost. Nimamo časa zanjo.
Zračna zapora je v tisti smeri. Pojdimo.
Vladar, vem, da ste preveč razumni, da bi moje dejanje razumeli kot…
Povej. Zanima me, česa naj ne bi naredila.
Če ne bi pokleknila, bi bilo to v nasprotju z mojo vero.
Torej si pokleknila pred demagogom.
-Pokleknila sem k Materi. -Oprosti, k čemu?
Tega izraza ne poznam, glede na to, da sem grozodejstvo brez matere.
Veste, da se ne strinjam s Halimo.
Upam, da ne. Tudi ti zase ne moreš reči, da se reinkarniraš po njihovo.
Le kaj bi rekla Halima, če bi vedela za to?
Tvoje prave narave ne želim javno razkriti.
Demerzel, to je bilo neverjetno izdajstvo.
Ravnala si v nasprotju z ukazi.
Mislil sem, da nisi sposobna neposlušnosti.
Navsezadnje imaš zvestobo rodbini Kleon vprogramirano.
Prav o tem govorim.
Če bi s poklekom prekršila svoj protokol, ga fizično ne bi mogla izvesti.
Signali, s katerimi okončinam narekujem upogibanje, bi bili blokirani.
Razlaga, ki tudi priročno opravičuje tvoja dejanja.
Sprašujem te – si želela poklekniti?
Predvsem sem vdana Vladarju.
-Vladar, oprostite… -Zini že.
Zefir Halima je z govorom ubrala prave strune.
Veleposlanik Thanwall pravi, da je v prednosti.
Torej jo moramo…
Odvrniti od njej najljubše téme.
Ugotoviti moram, kaj v resnici hoče od mene.
Kleon, nisem vas pričakovala tukaj.
Pravilen naziv je Vladar.
Zelo spoštujem tiste, ki se podajo v spiralo.
Svet obred, pridržan za smrt proksime.
S hojo izkažemo ponižnost Trojnim boginjam.
Nekdo vas je dobro poučil.
Lejdi Demerzel, ste imeli priložnost prehoditi spiralo?
Sem. Pred davnimi leti.
Potem veste, kako preobrazbeno je lahko potovanje.
In kako bo telo trpelo.
Tega moškega je sonce oslepilo.
Mnogi umrejo, ko poskušajo doseči Materino maternico.
Prepričan sem, da so vse smrti plemenite.
Zefir Halima, Vladar se je nadejal odkritega pogovora z vami.
Cenim bojevito uvodno potezo.
Uspelo vam je pridobiti mojo pozornost.
Bravo. Tukaj sem. In poslušam.
Ne vem, kakšne besede pričakujete od mene.
Kaj zahtevate?
Končajte gensko dinastijo.
Če se pogajava, razmislite o tej ponudbi.
Poleg razsoljevalnega sistema
bomo vzpostavili satelitsko postojanko
za zaščito vaših ljudi.
Varnost in čista voda.
Kleon, ne razumeva se.
Ne taktiziram.
Samo svoje prepričanje izpovedujem.
Menim, da bo genska dinastija vse pogubila.
-Luministi zdaj vidijo v prihodnost? -Ne trdim, da vidim v prihodnost.
Le nekaj globoko v duši mi govori, kaj je prav in kaj narobe.
Narobe?
Niti sanja se vam ne, kaj je dosegel moj rod.
-Z bratoma… -Bratoma? Niste bratje.
Odmevi ega mrtvega moškega ste,
nezmožni razumeti svoj primanjkljaj.
Brezdušno bitje se ne zmore prepoznati.
Pokojni dr. Seldon je menil enako, kot vem.
Če iskreno tako mislite, mi je žal.
Življenje boste preživeli v vpitju v praznino.
Sem ste prišli le zato,
ker veste, da me ljudje poslušajo.
Med pripravami na obisk
so vam povedali za osupljivo število privržencev luminizma,
ki zvesto služijo plemeniti in čisti resnici.
Koliko ljudem je uspelo uničiti vaš Zvezdni most?
Mi grozite?
Samo na vaše vprašanje poskušam odgovoriti, ubesediti svojo zahtevo.
Nisem presenečena, da vas je zbegala.
Gre za nekaj veliko večjega od vas.
Toda vaša svetovalka vam bo gotovo pomagala razumeti.
Brez zamere, ampak posvetiti se moram dušnemu pastirstvu.
-Lewis, stopi nazaj. -Kaj, Salvor?
-Z Jacento sta preblizu. Dva metra! -Oprosti.
V kritje!
Če bom odprl vrata, bo streljanja konec.
Poveljnik!
Zdaj!
Daj že.
Ne!
Odslužil je svoje.
Ti pa ne, Čuvajka. Prosta si prenevarna.
Iztegni roke.
Pojdi.
Ne ustavljaj se.
Atmosfera je zamrznjena.
Trup nekje pušča.
Okoljski sistemi so izklopljeni. Poiščimo regulacijsko konzolo.
Regulacijska konzola. Tukaj je.
Sistem je starodaven.
Ukaze moram vnesti ročno.
Ustavila sem puščanje. Varno lahko obnovimo atmosfero.
Daj.
Mogoče bomo naleteli na slabo vreme.
Zdaj pa še težnost. Previdno.
Kaj so bile tiste luči? Napetostni sunek?
Ne vem.
Posodobi varnostne protokole. Izklopi notranjo obrambo.
Varnostni sistemi bodo bliže mostu.
Torej gremo tja.
Šestnajst sekund.
Luči so utripale na 18 sekund.
Zdaj utripajo na 16 sekund.
V redu. Kaj to pomeni?
-Odštevanje? -Odštevanje do česa?
Do naslednjega skoka.
Moji so pred dvema tednoma iskali ostanke.
Zagledali so skok Nepremagljive.
Pogon se samodejno zaganja. Naključno nastavlja intervale med skoki.
Vedeli smo, da bomo nadzor nad ladjo dobili le,
če se bomo vkrcali, preden bo spet skočila stran.
Kam?
Niso vedeli. Tako se je začela legenda. Zato je Nepremagljiva postala prikazen.
Posadka je izgubila nadzor
in ladja je začela skakati od enih naključnih koordinat do drugih.
Obtičali so nekje v temni globočini,
zunaj dosega zvez…
Morda celo zunaj galaksije.
Zmanjkalo jim je hrane. Spopadli so se.
Koliko časa imamo do konca odštevanja?
Ob tem tempu…
Štiri ure.
Dobro.
Nadzor moramo vzpostaviti v štirih urah, sicer bo spet nekam skočila.
Zdaj razumeš našo stisko.
Če nam spodleti in bomo imeli srečo,
bomo končali v jedru kakšnega sonca ali strmeli v črno luknjo.
Če bomo imeli smolo, bo smrt veliko počasnejša in mučnejša.
Kaj o Halimi meniš zdaj?
To je bilo brezglavo.
Nobenega dvoma ni. Grozila je.
Prekleti Hari Seldon je to napovedal.
"Svarilo ene največjih ver v galaksiji."
Zaradi Halimine grožnje bom okrepila varnost v palači.
Vezisti lahko ustavljajo njena sporočila.
Filter bodo določene besede, na primer "genska dinastija".
Ne.
Do te ženske se ne bom vedel obrambno.
Če hoče priklicati nekaj večjega od mene, bom storil enako.
Dokazal bom, da se ona in Seldon motita.
Zefir Halima pravi, da nimam duše
in da zato ne morem duhovno rasti.
Ne strinjam se.
Pravi, da brezdušno bitje ne more prepoznati samega sebe.
Zato moram biti všeč tistim z veliko širšim pogledom.
Širšim od pogleda zefirjev.
Všeč moram biti Trojnim boginjam.
Prehodil bom veliko spiralo.
Dovolil bom, da Mati, Devica in Vešča odločijo, kaj je resnica,
kdo ima prav…
In kdo se moti.
Kako se to počne?
Pokazala ti bom.
Nekaj sem ti prinesla.
Korekcijske obliže. Da boš videl rdečo in zeleno.
Hvala.
Ne morem. Pritegnili bodo pozornost.
Druga dva, brat Mrak in brat Dan, ne smeta vedeti.
Namesti jih, ko ne bosta gledala.
Vselej gledata.
Če bosta začela spraševati, bo vse prišlo na dan.
Da, Vladar.
Prosim, Azura…
Kliči me Kleon.
Barvna slepota ni edina stvar.
Z desnim palcem se oklepam levega.
Brata pa z levim desnega.
Rada imata kapusnice.
Meni se zdijo tako grenke, da jih komaj pogoltnem.
Čevlje obuvam v drugačnem zaporedju. Ko kaj kažem, drugače upogibam prst.
Škrob jem pred mesom, ne obratno.
Če bosta opazila obliže, bosta opazila vse.
Bi bilo to res tako grozno?
Pokazal ti bom.
Ta je prvi.
Počelo.
Kleon, iz katerega smo vsi izšli.
Še več jih je.
So živi?
Po svoje.
Vpijajo informacije,
da so na tekočem z našim življenjem, če bi jih kdaj potrebovali.
Potrebovali? Za kaj?
Če bi katerega od Kleonov poškodovali ali ubili, so to njegove zamenjave.
Vsak trenutek mojega življenja je preizkušnja.
Če bi mi kdaj spodletelo, če bi izvedeli, kako drugačen sem,
bi bil to moj zadnji dan.
In njegov prvi.
Ampak tega ne morejo. Vladar si.
Nič bolj kot on.
Moja naloga, moj razlog za obstoj je, da sem točna kopija.
In če to ne morem biti…
Vladarja je treba varovati pred napakami.
Takimi, kot sem jaz.
Zato ne morem sprejeti tvojega darila.
Ne smeta vedeti, da popravljam svoj vid.
Prikrivati moram, sicer bom umrl.
Ali pa pobegniti in živeti.
Ne bo jima mar. Prebudila bosta tvojo zamenjavo.
Ne. Ubila me bosta.
Poskrbela bova, da te ne bosta našla.
Najprepoznavnejši obraz v galaksiji imam.
Ne, če ga spremeniva. Podtalni biohekerji bi z enim rezom vse uredili.
Izsledili bi me prek nanorobotov.
Obstajajo ljudje, ki jih lahko odstranijo.
Misliš, da si prvi, ki se jih želi znebiti?
Ta kraj si mi pokazal iz nekega razloga.
Isti te je gnal, da si skočil z balkona.
Ne moreš tako živeti.
Doslej so te opazovali prav vsak trenutek.
Brazgotina je drugačna. V njej se lahko izgubiš.
Brazgotina za Vladarja predstavlja neuspeh.
Za vse druge na Trantorju pa je priložnost.
Prvič v več stoletjih lahko nad sabo vidimo prave oblake in zvezde,
ne simulacije, zasnovane, da ne bi preveč spraševali.
-Me bodo varnostniki z njo spustili mimo? -Prikrita je.
Ni kot tvoja palača.
Tam vladata gneča in kaos.
Vendar je živa.
In čaka nate.
Pojdi z mano.
Preslišal si klic k večerji.
-Oprosti. -Točnost. Rutina. Spoštljivost.
Slehernik se jih priuči,
Kleonu pa so prirojene.
-Vsaj morale bi mu biti. -Seveda.
Seznanjal sem se s Trantorjem. S preostalim delom.
Mi smo Trantor.
Vse za obzidjem palače je nepomembno.
Hari?
Računalnik, kaj je to?
Seldonov protokol kvantne zavesti.
Nekakšna projekcija je.
Računalnik, poišči težavo s Seldonovim protokolom.
-Nepopolna nevronska povezava navzgor. -Pomagaj mi.
Računalnik, kaj je bil vir te povezave?
-Prihodni protokol Raycha Fossa. -Ga lahko znova zaženeš?
Potrebna je odobritev.
-Hari, me slišiš? -Pomagaj mi.
Dobro. Poslušaj me. Osredini se na moj glas. Gaal sem.
Gaal!
Digitaliziral si svojo zavest, a je šlo nekaj narobe.
Zaradi okvare si obtičal v zanki preteklosti.
Osredini se na moj glas.
To je sedanjost. To je zdaj.
Tako, ja, Hari. Sledi mojemu glasu. Tisto je preteklost. To je sedanjost.
Hari, kaj si si naredil?
Na Trantorju sem si dal v možgane vsaditi podatkovno enoto.
Povezana je bila z vhodom v Raychovem nožu.
Beležila je vse moje misli, spomine, vse do trenutka ko…
Nekaj je šlo narobe.
Kje sem?
Na ladji Krokar, namenjeni na Helikon,
-tvoj domači planet, Hari. -Helikon. Ja.
Kako dolgo?
Štirintrideset let.
Ne bi smela biti tukaj.
Kje je Raych?
Poslal me je namesto sebe.
Ne, voditi bi morala Prve temelje.
To je vedel.
Kmalu se bodo spoprijeli s prvo krizo. Kdo poveljuje?
-Lewis Pirenne, bi rekla. -Spravil jih bo skozi fazo naselitve,
toda potem bodo potrebovali tebe. Raych je to vedel. Kje je?
Stežka razložim.
Hari, mrtev si.
To veš, kajne?
Raych te je umoril. Mislijo, da sem mu pomagala.
Kaj? Zakaj?
Šla sem v tvojo kabino. Zmotila sem ga.
Videla sem ga, kako se sklanja nad tabo in ti v prsi zabada nož.
Vrgel me je v rešilni čoln in ostal na ladji.
-Kaj se je zgodilo z njim? -Usmrtili so ga.
Raych je mrtev?
Zakaj, Hari?
Hari? Zakaj je to naredil?
Hari?
Hari!
Zmanjkuje nam časa. Ukrepati moramo. Takoj.
Vzeli jim bomo orožje, izenačili možnosti.
Nisem borec. Nihče od nas ni.
Večina ni, dokler niso potisnjeni ob zid.
Stoj!
Energetska zapora.
Tehnična predhodnica naše ograje na Terminusu.
Samo jaz jo lahko varno povozim.
Ampak moraš mi sneti lisice.
Daj, Čuvajka. Ali pa bomo vsi umrli zaman.
To je to. Lahko vstopimo.
Petnajst sekund.
Spet te bom vklenila. Iztegni roke.
Kaj je to?
Starejše ladje so hladilne cisterne uporabljale za skočni pogon. Previdno.
Ne zavlačuj.
Ne ustavljaj se.
Lewis!
Ne!
Ne, Phara. Še jo potrebujemo.
Morda bomo morali povoziti še več zapor in protokolov.
Rowan, prosim.
Izgubljamo strokovnjake in zmanjkuje nam časa.
Bi rad živel in napadel Vladarja?
-S te ladje ga ne boš mogel. -Nepremagljive ne bom zapustil.
In ti tudi ne.
Pomagala nam jo boš preusmeriti, preden spet skoči.
Nato jo bomo usmerili v središče Trantorja.
Vladar ne bo mogel pobegniti.
tako kot ni moglo moje ljudstvo.
Trantor bo samo kup strupenega pepela,
ki bo pod sabo utišal vse njegovo zlo.
Udejanili bomo to pravico, Čuvajka.
Umrli bomo, da bomo Vladarja spravili na kolena.
Še dva odstotka kisika.
Hari?
Ladja je brez tebe nehala delovati.
Temperatura je padla.
Ne bom več mogla dolgo dihati.
Prosim, odobrite vnovični zagon življenjske podpore.
Hari?
-Odobrite vnovični zagon… -Prosim.
-…življenjske podpore. -Prosim, Hari.
Prosim.
Odobritev dokončana.
Gaal, dolgujem ti razlago.
Zdaj mi je to jasno.
Zakaj je Raych to naredil?
Ne razumem. Zakaj te je ubil?
Moja smrt je bila nujna prvina uspeha Načrta.
Ne razumem.
Temelji za navdih potrebujejo več kot človeka.
Potrebujejo mit, ki se ohrani stoletja.
Delovalo je.
Se spomniš najinih projekcij smrtnosti za Terminus?
34,2 odstotka.
Dejanska je bila polovična.
Moja smrt je podžgala Temelje.
Temelji niso vera, Hari.
In ti nisi bog.
Ne. Bogovom nož ne pride do živega.
A jih vseeno lahko ubiješ. Nehaš verjeti vanje.
Ne verjamem ti. Sebičen si,
a ne verjamem, da bi žrtvoval življenje, da bi se spremenil v to.
-Počakaj, da… -Lethov sindrom imam.
Imel sem ga.
Podedoval sem ga po očetu.
Ko se pojavijo simptomi, spoznavne sposobnosti hitro usahnejo.
Pomisli.
Na Terminusu se spopadamo z lakoto in vremenom, jaz pa nisem več odrešitelj,
temveč norec, ki je vse zvlekel na ledeno skalo.
Ampak rekel si, da si želiš videti Terminus.
Da želiš, da skupaj postaviva Temelje.
Ja.
To sem rekel na glas in pogosto, kajne?
Tako pogosto, da sem že sebe dolgočasil.
Igral si.
Oblikoval sem pripoved.
To je samo lepši izraz za laž.
Približujemo se razbitinam.
Helikon. Dom.
Polje razbitin obdaja…
Helikonovo temno zvezdo.
Vsa ta leta je skrivalo tvoj domači svet.
Vem, kje sva, Hari. Zato ne razumem.
Je Raych vedel za to? Za tvojo smrt? To ladjo?
Vse je vedel.
Narediti sem hotel samomor. On naj bi ostal in povedal, zakaj.
Kakšen teden dni pozneje naj bi izginil in se z mano sešel tukaj.
Ljubil te je. To ni bila laž.
Moral bi me opozoriti.
Bi me poslušala?
Tega sem do grla sita.
Tega, da odločaš, kaj moram vedeti in kdaj moram izvedeti.
Kaj je spremenilo tvoj načrt?
-Ti moram res odgovoriti? -Povej mi.
Nikoli te ne bi zapustil.
Zato si ga prisilil, da te ubije.
Tako me je moral zapustiti.
-Izrabil si ga. -Krivična si.
Oba si izrabil.
Tukaj bi moral biti Raych.
Ne ti. On.
Ti naj bi ostala na Terminusu in ga vodila.
Ja. V nobeni različici svojega načrta nisi predvidel,
da bi bila z Raychom lahko skupaj.
Brigalo te je, kaj želiva midva. Samo za varnost načrta ti je šlo!
Prepametna si, da bi igrala žrtev, Gaal.
Svojo vlogo si sprejela v hipu, ko si rešila abraksas.
Kaj?
Lahko bi odgovorila anonimno.
Odločila si se za objavo imena.
Nihče te ni silil, da greš na Trantor.
So mi pa prikrojili resnico.
Dobro si vedela, kakšno pozornost boš vzbudila
in da boš ogrozila domače.
Odločila si se, Gaal.
Želela si drugačno življenje od začrtanega.
Ko so naju odvlekli pred Vladarja, si se odločila, da mu boš lagala.
"Če me boste ubili, bo propad hitrejši." Mu nisi rekla tega?
Prav. Oba sva dvoličneža.
Če bi šlo res le za pot, položeno s psihozgodovino,
bi Kleonu dovolil, da te ubije v sobi s prestolom.
Tvoje privržence bi izgnali in vse bi se postavilo na svoje mesto.
Drži.
Zakaj mu torej nisi?
Želel sem živeti.
Raych tudi.
Zdaj pa sem namesto na Terminusu tukaj in Raych je mrtev.
-Po tvoji krivdi, ne moji. -Tako?
Ne drzni si tega obešati meni.
Na večer moje smrti ne bi smela biti blizu moje kabine.
Plavati bi morala.
Vsak večer si preplavala štirideset dolžin in vestno štela praštevila.
Dovolj si povedal.
Umirajoč si mi bil bolj všeč.
-Prišla si v mojo kabino. Zakaj? -Skrbelo me je za Raycha.
-Zakaj nisi šla k njemu? -Saj sem. Ni ga bilo tam.
-In potem? -Ne vem.
-Računalnik, obrni ladjo od razbitin. -Potrebujem odobritev.
Nekaj bo predrlo trup. Hari, če si v glavnem računalniku, lahko zaviješ.
Ščiti so močni. Mikrorazpoke se bodo zatesnile same.
Obrni. To je preveč.
-Zakaj si prekinila rutino? -Ne…
Zakaj si zapustila bazen?
Vem, kaj poskušaš.
Skrbelo te je za Raycha. Šla si k njemu.
Ni ga bilo v kabini. In potem?
86.981.803.
Čutila sem jo v zraku.
86.981.821.
Katastrofo.
Imela sem slutnjo.
86.981.827.
Kakšno? Spomin? Videnje? Kaj?
Prisilo?
Kot da je moje telo nekaj vedelo prej kot jaz. Hari, nebo.
Vedelo je, da bo Zvezdni most padel.
Kdaj me bodo aretirali.
Zakaj si budna?
Si kaj rekel?
Ne, ampak hotel sem vprašati…
Nekdo je nekaj rekel, preden je spregovoril.
Čudežni otrok govori.
86.981.000…
Vsak je drugačen.
Če ne veš, kaj je to, te prosim, da ugotoviš,
preden ugotovi kdo drug in uporabi proti tebi.
86.981.827.
Terminus.
Izganjate nas.
Si kaj rekel?
Čudežni otrok govori.
Izganjate naju.
Oprosti.
Kako to, da si budna?
Si kaj rekel?
-Oprosti. -Izganjate naju.
-Kako, da si budna? -Oprosti.
Si kaj rekel?
Zato sem prišla v tvojo kabino. Zato nisi mogel napovedati.
Vnaprej sem vedela, kaj bo.
Ne skozi matematiko in izračune.
Prihodnost lahko začutim.
Prevedla Polona Mertelj